cyanic-selkie/wikianc huggingface dataset:
Անապականություն
Անապականություն, Հիսուս Քրիստոսի մարմնի անապականության վերաբերյալ վարդապետություն։ Անապականության վարդապետությունն արդյունք էր եկեղեցու քրիստոսաբանական մտքի հետևողական զարգացման։ Ներկայումս պահպանված է միայն Հայ եկեղեցու քրիստոսաբանական համակարգում։ Կարևոր աղբյուրներ են «Կնիք հավատո» և «Գիրք թղթոց» ժողովածուները, Հովհաննես Գ Օձնեցու, Խոսրովիկ Թարգմանչի, Անանիա Սանահնեցու, Հովհաննես Սարկավագի, Մխիթար Սասնեցու, Գրիգոր Տաթևացու և այլոց աշխատությունները, որոնցից առանձնացնելի է Հովհաննես Սարկավագի «Յաղագս նշանակի հաւատոյ Նիկիականն ՅԺԸ-իցն» ժողովածուն։
Անապականության խնդիրը ծագել է Անտիոքի պատրիարք Սևերիոս Անտիոքացու և Հալիկառնասի եպիսկոպոս Հուլիանոս Հալիկառնասցու՝ Տիրոջ մարմնի անապականության շուրջ նշանավոր հակաճառությունից, երբ 518-ին երկուսն էլ աքսորվել էին Ալեքսանդրիա։ Ապականություն և անապականություն եզրերը սույն հակաճառության մեջ գործածվել են ոչ թե մարմնի քայքայման կամ ոչ քայքայման իմաստով, այլ՝ Քրիստոսի մարդկային «կիրընդունակության» (կրքեր կրելու հանձնառություն) կամովի կամ ակամա լինելու իմաստով, այսինքն՝ որքանով են Քրիստոսին բնորոշ մարդկային կրքերը, եթե խոստովանում ենք, որ Քրիստոսն ամեն ինչով նման է մեզ՝ բացի մեղքից։ Քրիստոսի մարմնի կիրընդունակության մասին խոսելիս նկատի են առնվում բացառապես անմեղ կրքերը՝ տխրություն, երկյուղ, սով, ծարավ ևն, որոնք դիտարկվում են որպես մեղքի անկման հետևանքային վիճակներ։
Սևերիոս Անտիոքացին պնդում էր, որ Քրիստոսը բոլոր մարմնական կրքերը կրում էր հարկադրաբար (ակամա, ստիպված, անհրաժեշտորեն)՝ սովորական մարդկանց պես։ Հակառակ դեպքում նրան թվում էր, թե Քրիստոսն իսկապես մարդացած չէր լինի։ Նա ասում էր, որ Քրիստոսի մարմինն ապականացու է բոլոր մարդկանց մարմինների նման։ Սևերիոս Անտիոքացու ապականության ուսմունքը կտրականապես մերժել է Հայ եկեղեցին։ Սակայն Տիրոջ մարմնի Ա-յան վարդապետությունը Սևերիոս Անտիոքացու և Հուլիանոս Հալիկառնասցու հակաճառությամբ ծագած մի նորաստեղծ երևույթ չէր աստվածաբան․ մտքի պատմության մեջ, այլ՝ եկեղեցու տիեզերական հայրերի գրվածքներում բյուրեղացած դավան․ ուսմունք։ Հայ եկեղեցու հայրերը և վարդապետները սոսկ շարունակել, զարգացրել են այն, ինչ ավանդված է եղել Աթանաս Ալեքսանդրացու, Եփրեմ Ասորու, Բարսեղ Կեսարացու, Գրիգոր Նազիանզացու (Աստվածաբան) և ուրիշների կողմից։ Դրա լավագույն վկայություններից է «Կնիք հավատո» ժողովածուի ստեղծումը, որի զգալի մասը նվիրված է Տիրոջ մարմնի կիրընդունակության և անապականության խնդիրներին։ VI–VIII դդ․ «ապականության» վարդապետության հետևորդների՝ սևերիոսյանների դեմ ծավալվել է սուր պայքար, որը եզրափակվել է 726-ի Մանազկերտի եկեղեցական ժողովով։
Հայ եկեղեցու հայրերը որքան որ խորշել են Սևերիոս Անտիոքացու «ապականության» վարդապետությունից, նույնքան էլ զգուշացել են Հուլիանոս Հալիկառնասցու անապականության մեջ քողարկված երևութականությունից։ Սակայն հայ հայրերը վիճել են ոչ այնքան Հուլիանոս Հալիկառնասցու, որքան նրա ծայրահեղ հետևորդների հետ։ Համենայն դեպս, Հուլիանոս Հալիկառնասցու գրվածքներում չկա այն կոպիտ երևութականությունը, որի մասին հաճախ խոսում էին նրա հակառակորդները՝ մեղադրելով նրան այն բանում, որ Տիրոջ մարմնի անապականության իր ուսմունքով նա փրկության խորհուրդը վերածում է ինչ-որ «երևակայության և անրջական պատրանքի» (այստեղից էլ՝ «երևութականներ» անունը)։
Տիրոջ մարմնի անապականության վարդապետությունն առանձնահատուկ զարգացում է ապրել և բյուրեղացել Հայ եկեղեցու դավանաբանական համակարգում, որը զերծ է թե՛ սևերիոսյան, թե՛ հուլիանոսյան ծայրահեղություններից։ Հայ եկեղեցու հայրերը Տիրոջ Մարդեղության որևէ դրվագի մոտեցել են միմիայն փրկաբանական տեսանկյունից։ Քրիստոսի երկրավոր կյանքը փրկական տնտեսություն է և զերծ է պատահականություններից։ Հետևաբար, Քրիստոսի մարդկային կյանքի ամեն մի պահ, սկսած սուրբ Հղությունից մինչև հրաշափառ Հարություն, ունի բարձրագույն և փրկաբանական նշանակություն։
Ըստ հայ հայրերի՝ Քրիստոսին բնորոշ են, այսպես կոչված, անմեղ կրքերը, որոնք կոչվում են նաև անպարսավելի, անըստգտանելի, անանգոսնելի կրքեր։ Դրանք, զերծ լինելով մեղքից, բնավորվել են մարդկային բնության մեջ մեղքի անկումից հետո, այսինքն՝ հատուկ են մահկանացու և չարչարական մարդկային բնությանը և ոչ թե ադամական նախաստեղծ բնությանը։ Ուստի դրանք կոչվում են միաժամանակ և՛ բնավորական, և՛ տրտմական կրքեր։ Քրիստոսն անցնում է մարդկային կրքերի միջով կամավորապես և ոչ ի հարկե, առանց բնության բռնադատվածության, հետևաբար այդ կրքերը կամավոր են։ Աստված կատարելապես մարդացավ, այսինքն՝ վերցրեց մարդկային բնության ամբողջականությունը մեր փրկության համար, ուստի Տիրոջ մարդկային կրքերը փրկական են, ինչպես նաև՝ տնօրինական կամ տնտեսական։
Քրիստոսը փրկական տնօրինությամբ կրում է բոլոր մարդկային տկարությունները, ազատորեն անցնում մարդկային կրքերի միջով՝ դատապարտելով դրանց մեջ մեղքի թթխմորը և ազատագրելով մեզ մեղքի դատապարտվածությունից։ Հետևաբար տնօրինական գործեր են ոչ միայն աստվածավայելուչ հրաշքները, այլև՝ մարդավայելուչ տկարությունները։
Քրիստոսի մարմինը չարչարելի է և մահկանացու, սակայն ոչ ապականացու (ապականությունն այստեղ դիտվում է որպես մեղքին զուգակցված մարմն․ վիճակ, որը հակաբնական է, քայքայում է բնությունը)։ Բանն Աստված ոչ թե առավ Ադամի նախաստեղծ բնությունը, այլ մեր ապականացու բնությունը՝ ապականակիր մարմինը և մեղանչական հոգին ու միտքը, և, միավորելով իրեն, զատեց մեղքը հոգուց և ապականությունը՝ մարմնից։ Տիրոջ մարմնի աճն ու զարգացումը վկայում են ոչ թե նրա ապականացու լինելը, այլ՝ ընդհակառակը, քանզի սրանք կատարելագործում են մարմնի զգայական համակարգը, իսկ ապականությունը՝ քայքայում։ Տերը կրեց կամավոր և անանգոսնելի կրքերը և ոչ թե ակամաները և անգոսնելիները, որոնք հարկադիր են, ծառայական և մեղանչական։ Սրանով չի թուլանում Տիրոջ Մարդեղության կատարելությունը և համագոյությունը մեզ հետ, քանզի բանական մարդը կամավորներով և անմեղությամբ է մարդ։ Այն, ինչ ակամա է և մեղանչական, գործում է ոչ թե ըստ բնության, այլ՝ հակառակ բնության, և բնության մեջ օտար և ներմուծված բան է։
Գրականություն
Կատեգորիա:Հիսուս Քրիստոս Կատեգորիա:Աստվածաբանություն
Վազող մարդը (վեպ)
«Վազող մարդը» (The Running Man, 1982 թվական), ամերիկացի գրող Սթիվեն Քինգի ֆանտաստիկ վեպ, որը գրվել է Ռիչարդ Բախման կեղծանվան ներքո։
Վեպի գլխավոր գաղափարը Քինգը վերցրել է Ռոբերտ Շեկլիի «Պարգև ռիսկի համար» (The Prize of Peril, 1958 թվական) պատմվածքից։
Սյուժե
Ապագայում Ամերիկան վերածվում է վերին աստիճանի շերտավորման (առանձին էր նույնիսկ դրամը՝ «հին և նոր դոլարներ») և սոցիալական հետաքրքրությունների դեգրադացման սահմանին։ Զվարճանքների հիմնական տարբերակը դաժան հեռուստախաղերն էին, որոնք մեծ քանակությամբ ցուցադրվում էին հասարակությանը հասանելի և անվճար հեռուստաալիքներով։ Այդ խաղերի մասնակիցները ստիպված էին դառնալ ետնախորշի բնակիչներ, որոնք գումար չունեին նույնիսկ առաջին անհրաժեշտության պարագաների համար։
Վեպի գլխավոր հերոսը Բեն Ռիչարդս շրջանի բնակիչ է, ով ստիպված է մասնակցել խաղին, որպեսզի գումար հայթայթի հիվանդ փոքրիկ դստեր համար։ Նա ստիպված է մասնակցել հայտի հեռուստաշոուներից մեկին, որը կոչվում է «Վազող մարդը»։ Խաղի մասնակիցը պետք է մեկ ամսվա ընթացքում ցանկացած միջոցներով թաքնվի իրեն հետապնդող պրոֆեսիոնալ մարդասպաններից, ընդ որում՝ օրական երկու անգամ խաղի կազմակերպիչներին իր մասին վիդեոտեղեկություն ուղարկելով։ Նրա տեղակայության մասին հաղորդելու համար ցանկացած քաղաքացու տրվում է բարձր պարգև։ Եթե մեկ ամսվա ընթացքում մասնակիցն այնուամենայնիվ ողջ է մնում, նա ստանում է սուպերմրցանակ։
Վեպի գործողությունների զարգացման ժամանակաշրջանում հեռուստահաղորդման գոյության ողջ շրջանում հաղթողներ չեն գրանցվել։ Եվ կազմակերպության խոստովանությամբ հարուստ հեռուստադիտողներին գրավում է հենց այն փաստը, որ ետնաորջերում ապրող իրենց ատելի բնակիչներին բռնում են և սպանում։ Սակայն Բեն Ռիչարդսը ստիպված է օգտագործել նույնիսկ այսպիսի զրոյական շանսը։
Ողջ երկրով մարդասպաններից փախչելով՝ Ռիչարդը ծանոթանում է գետնահարկերում ապրողների հետ և իմանում մի շարք գաղտնի կառավարական փաստեր, սակայն չի կարողանում դրանք հասցնել հասարակության կողմից լայն իմացության։ Մինչ այդ «որսորդների» օղակը սեղմվում է։ Վեպն ավարտվում է այն բանի վրա, որ Ռիչարդսին և նրա կողմից պայթուցիկ պայթեցնելու սպառնալիքով գերի վերցված կնոջը տրվում է ինքնաթիռ։ Ինքնաթիռի մեջ Ռիչարդսը սպանում է որսորդներին և օդաչուներին և վիրավորվում։ Այս բանից հետո նա ինքնաթիռն ուղղում է շինության վրա, որտեղ կազմակերպում են «Վազող մարդը» շոուն։ Ռիչարդը մահանում է հեռուստաշոուի տիրոջ հետ՝ շինությունը պայթեցնելով։ Գալիս է «Վազող մարդը» շոուի վերջը։ Կին-պատանդին Ռիչարդը նետում է ինքնաթիռից՝ նրա վրա փրկարար պարաշուտ հագցնելով։ Նրա ճակատագիրը վեպում չի ներկայացվում։
Էկրանավորում
1987 թվականին լույս տեսավ «Վազող մարդը» ֆիլմը (գլխավոր դերում Առնոլդ Շվարցենեգերը)։ Սակայն այս էկրանավորումը բավականին հեռու է վեպի սյուժեից և փաստացիորեն հանդիսանում է «գրքի մոտիվներով պաշտոնական ադապտացում» կամ նույնիսկ Իվ Բուասսեի «Ռիսկի գինը» ֆիլմի վերանկարահանումը, որը լույս է տեսել 1983 թվականին Ռ․ Շեկլիի պատմվածքի հիման վրա։
Վեպի օրիգինալ սյուժեում ԱՄՆ-ի քաղաքացիական հասարակությունը նկարագրվել է ոչ այնքան արժանի։ Ընդգծված է սուր սոցիալական անհավասարությունը, իսկ գլխավորը՝ բացակայում է հոլիվուդյան ֆիլմերին բնորոշ «հեփփի-էնդը»։ Այդ պատճառով ֆիլմը գրքից վերցրել է միայն մարդկանց որսով հեռուստահաղորդման գաղափարը և գլխավոր հերոսի անունը, ընդ որում շոուի կանոննները նույնպես փոխված են։
Ռիչարդ Բախման
«Վազող մարդը» վերջին չորս գրքերից է, որը Քինգը գրել է Ռիչարդ Բախման կեղծանունով և լույս ընծայել 1977-1982 թվականաններին։ Մյուսներն են «Կատաղություն», «Երկար զբոսանքը» և «Ճանապարհային աշխատանք» վեպերը ։ Քինգը ընտրել էր այս կեղծանունը, որը պետք է մնայուն բնույթ կրեր, այլ ոչ թե ժամանակավոր լիներ ։ Սակայն նրա իսկական անունը հիշատակվեց զանգվածային լրատվության միջոցներում։ Նա գրել է նաև «Մռայլ կեսը» վեպը, որը հրատարակվել է 1989 թվականին ։
Դինամո (այլ կիրառումներ)
Դինամո, կարող է վերաբերել՝
Վազող մարդը (վեպ)
Գիրք
Ըստ Քինգի 2002 թվականի հիշատակությունների, սա գրել է «Վազող մարդը» մի շաբաթվա ընթացքում, մինչդեռ 2000 բառ կամ 10 էջ օրական գրելով նա վեպը կավարտեր մեկ ամսվա ընթացքում ։
Արտաքին հղումներ
Կատեգորիա:Սթիվեն Քինգի ստեղծագործություններ Կատեգորիա:Սթիվեն Քինգի վեպեր Կատեգորիա:1982 վեպեր Կատեգորիա:Հակաուտոպիական վեպեր Կատեգորիա:Էկրանավորված ամերիկյան վեպեր Կատեգորիա:Ամերիկյան գիտաֆանտաստիկ վեպեր
Ալկանար
Ալկանար  (Alcanar), մունիցիպալիտետ Իսպանիայում՝ Կատալոնիա ինքնավար համայքնի Տառագոնա պրովինցիայում։ Տարածքը՝ 47,1 կմ²։ Բնակչության թվաքանակը 2007 թվականի տվյալներով եղել է 9.969 : 2010 թվականին այդ ցուցանիշը կազմել է՝ 10545 մարդ։
Արտաքին հղումներ
Կատեգորիա:Իսպանիայի բնակավայրեր
Վայոնտ
Վայոնտ (Vajont), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 1646 մարդ 2008 թվականի մարդահամարի տվյալների, բնակչության խտություն՝ 1014 մարդ/կմ²։ Զբաղեցնում է 2 կմ² մակերես։ Փոստային ինդեքս՝33080։ Հեռախոսային կոդ՝ 0427։
Քաղաքի հովանավոր պաշտպանը Ֆելիս Մանարինն է։
Արտաքին հղումներ
Կատեգորիա:Իտալիայի բնակավայրեր Կատեգորիա:1971 թվականին հիմնադրված բնակավայրեր
Մեկ օր (ֆիլմ)
Մեկ օր  (One day), 2011 թվականի ամերիկյան մելոդրամա այն մասին, թե ինչպես տարիների ընթացքում պահպանել մտերմիկ հարաբերություններ։
Սյուժե
Դեկստերն ու Էմման՝ Էդինբուրգյան համալսարանի շրջանավարտները, ծանոթանում են ավարտական երեկոյի ժամանակ՝ 1988 թվականի հուլիսի 15-ին՝ Սուրբ Սոիտինի օրը։ Թվում է՝ նրանց միջև չեն զարգանում ռոմանտիկ հարաբերություններ, սակայն հետագայում նրանք մնում են ընկերներ։
Ֆիլմում պատկերված է Դեկստերի ու Էմմայի կյանքը հուլիսի 15-ին 23 տարվա ընթացքում։ Շուրջ 20 տարվա ընթացքում նրանք գրեթե ամեն տարի հանդիպում են հուլիսի 15-ին, սակայն այդպես էլ կամ իրենք իրենց չեն խոստովանում, որ սիրահարված են, կամ էլ բարձրաձայն չեն արտահայտվում։
Դեկստերն աշխատանքի է անցնում հեռուստատեսությունում, դառնում հաղորդավար, սակայն ժամանակի ընթացքում նույն աշխատանքը նրան ձանձրացնում է։ Ալկոհոլի հետ ունեցած խնդիրների պատճառով Դեկստերը կորցում է աշխատանքը, որից հետո սկսում է աշխատել իր նախկին համակուրսեցու ռեստորանում որպես խոհանոցի հասարակ աշխատող։
Համալսարանն ավարտելուց հետո Էմման երազում է դառնալ գրող, սակայն սկզբնական շրջանում մեքսիկական խորտկարանում աշխատում է որպես մատուցողուհի։ Մի քանի տարի անց նա դառնում է ուսուցչուհի։
Այն ժամանակ, երբ Դեկստերն ամուսնանում է, Էմման ստանում է կանխավճար գիրք գրելու համար։ Դեկստերի ամուսնալուծության ժամանակ Էմման արդեն հայտնի գրող է, ապրում է սեփական բնակարանում, հանդիպում է մի երաժիշտի հետ։
Մոտ մեկ տարի անց Դեկստերն ու Էմման ամուսնանում են, սակայն երկու տարի անց Էմման վրաերթի է ենթարկվում ու մահանում։ Կնոջ մահից հետո Դեկստերը կրկին տարվում է ալկոհոլով։ Դեկստերը հարցին, թե ինչպես ապրել այդ ամենից հետո, նրա հայրը պատասխանում է. «Ապրիր այնպես, կարծես թե նա դեռ կենդանի է։ Քո մոր մահից հետո ես այդպես էլ ապրում եմ»։
Արտաքին հղումներ
Կատեգորիա:2011 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Անգլիայում նկարահանված ֆիլմեր Կատեգորիա:Փարիզում նկարահանված ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Ֆիլմեր Փարիզի մասին Կատեգորիա:Pinewood Studios-ում նկարահանված ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:Բրիտանական վեպերի էկրանավորումներ Կատեգորիա:Լոնդոնում նկարահանված ֆիլմեր
Դինան (այլ կիրառումներ)
Դինան, կարող է վերաբերել՝
Զինվորական գաղտնիք (մուլտֆիլմ)
Զինվորական գաղտնիք (Военная тайна), խորհրդային կարճամետրաժ նկարված մուլտֆիլմ, որը նկարահանվել է 1990 թվականին ։
«Ուրախ կարուսել» № 22 մուլտիպլիկացիոն ալմանախի երկու սյուժեներից երկրորդն է։
Սյուժե
Մուլտֆիլմը մի ծեր կնոջ մասին է, որը երթևեկում է ավտոբուսով։
Երբ նրան է մոտենում հսկիչը և խնդրում էր ցույց տալ տոմսը, տատիկն սկսում է պայուսակից հանել զանազան հրաձիգ և սառը զենքեր` դրանով իսկ ահաբեկելով ավտոբուսի բոլոր ուղևորներին։ Բայց, ինչպես հետո պարզվում է, բոլոր զենքերը խաղալիքներ էին, և տատիկը տանում է դրանք իր թոռնիկի համար։
Արտաքին հղումներ
Կատեգորիա:1990 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
T-Fest
Կիրիլ Նեզբորեցկի, ( Չերնովցի, Ուկրանիա) ուկրաինացի ռեփեր, երգերի հեղինակ, ավելի հայտնի որպես T-Fest՝ Gazgolder        ստեղծագործական միության անդամ։
Կենսագրություն
Կիրիլ Նեզբորեցկին ծնվել է Չեռնովցի քաղաքում, բժշկի ընտանիքում ։ Երաժշտական դպրոցում սովորել է դաշնամուր և հարվածային գործիքներ ։
11 տարեկանում տարվել է ռեփով։ Նրան մասնավորապես դուր է եկել ռեփեր Schokk-ի աշխատանքները և նա ձայնագրել է դրանց քավեր տարբերակը։ Մի քանի տարի անց՝ 2012 թվականին T-Fest-ը ձայնագրում է Schokk-ի հետ «Гори со мной» երգը` (T-fest ft. Schokk_YA) :
2014 թվականին նա փոխում է իր հնչերանգը և սկսում աշխատել ռեփ ոճով։ Թողարկում է «Правда» երգը։ Դրանից հետո երկու տարի չէր լսվում T-Fest-ի ձայնը ։
2016 թվականի հունվարի 20-ին «ՎԿ»-ում նա հայտարարեց իր վերադարձի մասին և տեղադրեց «Перезагрузка» երգը։ Այդուհանդերձ Կիրիլն այժմ հանդես էր գալիս նոր արտաքին տեսքով, նրա գլխին այդ ժանակվանից կան ֆրենչներ (ֆրանսիական հյուսքեր) :
Մեկ ամիս անց թողարկում է «Мама разрешила» երգը։ Դրանից հետո նոր երգերն ու տեսահոլովակները դուրս էին գալիս մեկը մյուսի հետևից, և կատարողը հայտնվում է երաժշտասերների և մամուլի տեսադաշտում ։
Դրանից հետո T-Fest-ը նորից անհետանում է կես տարով, վերադառնալով` թողարկում է  «Одно я знал/Выдох» երգը, որը մեծ ցնցում առաջացրեց և ՅուԹյուբում  հավաքեց 40 մլն դիտում (2019 թվականին)։ Մեկ շաբաթ անց նա հանրությանը ներկայացրեց իր առաջին ալբոմը՝ «0372»-ը, որի անվանումը հղում է հանդիսանում կատարողի հարազատ քաղաքի հեռախոսային կոդին։
Երիտասարդ կատարողը  թափ է հավաքում, և նրան նկատում են համացանցի լրատվամիջոցները, ինչպես նաև ԱՊՀ այլ հայտնի կատարողներ, այդ թվում ղազախ ռեփեր (նախկինում բիթմեյքեր) Սկրիպտոնիտը։ Երաժիշտը տղային առաջարկում է համատեղ երգ ձայնագրել և 2017 թվականի մարտին նրանք ներկայացնում են իրենց նոր տեսահոլովակը՝ «Ламбада»-ն։
Շուտով Սկրիպտոնիտի խորհրդով նա պայմանագիր է կնքում ռուսական Gazgolder երաժշտական լեյբլի հետ, որի սեփականատերերն են Վասիլեյ Վակուլենկոն, Եվգենի Անտիմոնին և այլք։
2017 թվականի հոկտեմբերին Նեզբորեցկին թողարկում է իր երկրորդ ստուդիական սոլո «Молодость ‘97» ալբոմը, որը ընդգրկում էր 14 երգ։ Արտիստը համանուն կոմպոզիցիան կատարել է ռուսական Առաջին ալիքի «Երեկոյան Ուրգանտ» հայտնի շոուի վերջում։
2018 թվականին հանրությանն է ներկայացնում «Иностранец» ստուդիական ալբոմը։
Ծանոթագրություններ
Կատեգորիա:Մայիսի 8 ծնունդներ Կատեգորիա:1997 ծնունդներ Կատեգորիա:Չերնովցի քաղաքում ծնվածներ Կատեգորիա:Երաժիշտներ այբբենական կարգով Կատեգորիա:Ուկրաինացի երգիչներ
Երկայնաձոր (գետ)
Երկայնաձոր, գետակ Հայաստանի Գեղարքունիքի մարզում, Դրախտիկ գետի աջակողմյան վտակը։ Սկիզբ է առնում Կարկտասար լեռան հարավային լանջերից և Դրախտիկ գյուղի մեջ միախառնվում մայր գետին։ Երկարությունը՝ 6 կմ ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Դրախտիկ գետի վտակներ
Աննա Կարիմա
Աննա Կարիմա (Анна Карима,, ծննդյան անունը՝ Տոդորա Վելկովա), բուլղարացի գրող, թարգմանիչ, խմբագիր, լրագրող, սուֆրաժիստ, կանանց իրավունքների պաշտպան։ Բուլղարիայի կանանց միության համահիմնադիր։ 1901-1906 թվականներին Եղել է միության նախագահը։
Կենսագրություն
Աննա Կարիման ծնվել է 1871 թվականին Բերդյանսկում ցորենի վաճառական, հեղափոխական Տոդոր Վելկովի ընտանիքում։ Միջնակարգ դպրոցն ավարտել է Սոֆիայում։ 1888 թվականին ամուսնացել է Յանկո Սակազովի հետ։ Միասին ունեցել են երեք երեխա։ Հետագայում ամուսնալուծվել են։
Պատանի տարիքից տարվել է գրականությամբ։ Գրել է պատմվածքներ, վեպեր։ Նրա առաջին վեպը՝ «Սովորական պատմություն» հրատարակվել է 1891 թվականին «День» ամսագրում։ 1892-1895 թվականներին խմբագրել է «Праздник» ամսագիրը։ 1894 թվականին Աննա Կարիմայի ընտանիքը տեղափոխվել է Սոֆիա, որտեղ նա ակտիվորեն զբաղվել է սոցիալական բարեփոխումներով։ 1897 թվականին հիմնադրել է Suznanie («Գիտակցություն») միությունը և քարոզարշավ սկսել հանուն կանանց կրթության, այդ թվում կանանց ընդունելության հնարավորություն Սոֆիայի համալսարան։ 1899 թվականից Յուլիա Մալինովայի հետ խմբագրել են Zhenski glas («Կանաց ձայն») թերթը, իսկ 1901 թվականին միասին հիմնադրել են Բուլղարիայի կանանց միությունը։ Կազմակերպությունը 1878 թվականից ի վեր եղել է Բուլղարիայում տեղակայված 27 տեղական կանանց հարցերով զբաղվող կազմակերպությունների հովանավոր կազմակերպությունը։ Այն հիմնադրվել է որպես պատասխան 1890-ական թվականներին կանանց կրթության և համալսարանական կրթության մատչելիության սահմանափակումներին` նպատակ ունենալով հետագայում նպաստել կանանց ինտելեկտուալ զարգացմանը, մասնակցությանը, կազմակերպել ազգային կոնգրեսներ և Zhenski glas թերթն օգտագործել որպես օրգան։ 1906 թվականին հեռացել է Բուլղարիայի կանանց միությունից և հիմնադրել կանանց մրցակից կազմակերպությունը՝ Ravnopravie («Հավասար իրավունքներ», 1908-1921 թվականներ), շրջագայել երկրում՝ հանդես գալով կանանց իրավունքների բարեփոխման վերաբերյալ դասախոսություններով։ 1918 թվականին բացել է Բուլղարիայում աշխատող մայրերի առաջին առօրյա խնամքի կենտրոնը։ 1921-1928 թվականներին քաղաքական պատճառներով աքսորվել է ։
Աղբյուրներ
Կատեգորիա:Բուլղարացի գրողներ Կատեգորիա:Բուլղարացի թարգմանիչներ Կատեգորիա:Բուլղարացի սուֆրաժիստներ Կատեգորիա:Բուլղարացի ֆեմինիստներ Կատեգորիա:Բուլղարացի հրապարակախոսներ Կատեգորիա:Բուլղարացի լրագրողներ Կատեգորիա:Կանանց իրավունքների իրավապաշտպաններ Կատեգորիա:Բուլղարացի խմբագիրներ Կատեգորիա:Բուլղարացի արձակագիրներ Կատեգորիա:Բուլղարացի դրամատուրգներ Կատեգորիա:Բուլղարացի մանկավարժներ
Գիտության պատմություն
Գիտության պատմությունը տարբեր գիտությունների զարգացման կամ ժամանակակից գիտական աշխարհայացքի զարգացումն է։ Գիտությունը ժամանակի ընթացքում հետազոտում է գիտության պատմական զարգացումների պատկերը, երևույթները և փաստարկները, որոնք հաստատվում են գիտության կողմից, տարբեր գործընթացներ և խնդիրներ ։
Գիտությունը մասնավորապես իրենից ներկայացնում է փորձառարական, տեսական և գործնական գիտելիքներ Աշխարհի մասին, որոնք ստացվել են գիտական միության կողմից։ Քանի որ մի կողմից գիտությունը ներկայացնում է օբյեկտիվ գիտելիք, իսկ մյուս կողմից այդ գիտելիքի ստացման և օգտագործման գործընթացը մարդու կողմից, պատմագրությունը պետք է ոչ միայն ուշադրություն դարձնի մտքի պատմությանը, այլ նաև հասարուկության զարգացման պատմությանը։
Թեև էմպիրիկ հետազոտությունները հայտնի են դեռ անտիկ ժամանակներից (օրինակ Արիստոտելի և Թեոփրաստեսի աշխատանքները), իսկ գիտական մեթոդը իր հիմքերով մշակվել է միջնադարում (օրինակ Ռոջեր Բեկոնի և Ալ-Բիրունիի ուսումնասիրությունները)։ Ժամանակակից գիտության սկիզբը համարվում է Ժամանակակից շրջանը, որը նաև անվանում են գիտական հեղափոխության շրջան XVI—XVII դարերում Արևմտյան Եվրոպայում տեղի ունեցածի պատճառով։
Գիտական մեթոդը համարվում է այքնան էական ժամանակակից գիտության համար, որ շատ գիտնականներ և փիլիսոփաներ գտնում են, որ գիտական հեղափոխությունից առաջ արված գիտական աշխատանքները համարվում էին «նախագիտական»։ Այդ պատճառով գիտության պատմաբանները տալիս են գիտությանը ավելի լայն սահմանում, քան ընդունված է մեր ժամանակներում, այդ սահմանման մեջ ներառվում է նաև Հին և Միջին դարերում կատարված հետազոտությունները կամ ուսումնասիրությունները ։
Գիտության առաջացման և զարգացման նախադրյալները
Գիտության զարգացումը հանդիսանում է մարդու մտավոր ունակությունները զարգացնելու և մարդկային քաղաքակրթության ձևավորման բաղկացուցիչ մասը։ Չի կարելի դիտարկել գիտության զարգացումը, առանց հետևյալ գործընթացների․
Գիտության առաջացման առաջին և ամենակարևոր պատճառը մարդու և բնության միջև սուբյեկտիվ և օբյեկտիվ կապի առաջացումն էր։ Դա կապված է առաջին հերթին մարդկության անցումը դեպի արտադրական տնտեսություն։ Հին քարի դարում մարդն առաջին անգամ պատրաստում է աշխատանքի համար նախատեսված գործիք, քարից և ոսկորից։ Այդ գործիքներից էին՝ կացինը, դանակը, նիզակը, աղեղը, նետը, նաև մարդը կարողացավ ստանալ կրակ և պատրաստել պարզագույն կացարաններ։ Միջին քարի դարում մարդը պատրաստում և օգտագործում է ցանցեր և նավակներ, զբաղվում է փայտի վերամշակմամբ և պատրաստում է մի քանի գործիքներ աշխատանքի համար։ Նոր քարի դարում մարդը զարգացնում է խեցեգործության արհեստը և գյուղատնտեսությունը, զբաղվում է խեզեգործությամբ, կավե սպասքի արտադրությամբ նաև մարդը սկսում է աշխատել մետաղների հետ։ Սկսում է օգտագործել կենդանիներին որպես քարշիչ ուժ, հայտնաբերում է անվավոր կառքեր։ Մ․թ․ա առաջին հազարամյակի սկզբին մարդու կողմից սկսվեցին օգտագործվել երկաթյա գործիքներ։
Գիտության ձևավորման երկրորդ պատճառը մարդու ճանաչողական գործունեության բարդացումն էր։ «Ճանաչողական» որոնողական գործուներությունը բնութագրիչ հատկություն է կենդանիների համար։ Սակայն առարկայական, պրակտիկ գործունեության բարդության պատճառով մարդու գործունեության ձևափոխումը բերում է մարդու հոգեկան և մորֆոլգիական փոփոխությունների։
Գիտության շրջանաբաժանումը
Գիտության պատմության գերակա խնդիրներից մեկը շրջանաբաշանման խնդիրն է ։ Սովորաբար առանձնացվում են գիտության հետևյալ ժամանակաշրջանները։
Ծանոթագրություններ
Կատեգորիա:Գիտության պատմություն
Լեոնիդ Ազգալդյանի կիսանդրի (Երևան)
Լեոնիդ Ազգալդյանի կիսանդրի (նաև Լեոնիդ Ազգալդյանի հուշարձան, Լեոնիդ Ազգալդյանի հուշաքար ), Արցախյան ազատամարտի հայազգի հրամանատար, «Արցախի հերոս» կոչմանն արժանացած Լեոնիդ Ազգալդյանին նվիրված կիսանդրի, որը գտնվում է Հայաստանի մայրաքաղաք Երևանում՝ Մաշտոցի պողոտայի և Մովսես Խորենացու փողոցի խաչմերուկում ։
Հուշարձանը տեղադրվել է 2002 թվականի դեկտեմբերի 11-ին ։
Հեղինակ
Հուշարքանի քանդակագործն է Տիգրան Արզումանյանը
Ճարտարապետական նկարագիր
Հուշարձանը կառուցված է գրանիտից, ընդհանուր բարձրությունը 2,2 մետր է ։
Վանդալիզմ
2022 թվականի ապրիլին Լեոնիդ Ազգալդյանի կիսանդրին ենթարկվել է վանդալության, Երևանի բնակիչ Կարեն Խաչատրյանը կոտրել է Լեոնիդ Ազգալդյանի քթի հատվածը  ։ Դեպքից հետո ոստիկանությունը հայտնաբերել է նրան և ձերբակալել, որից երեք օր անց ազատ արձակել  ։ Լեոնիդ Ազգալդյանի արձանի նկատմամբ վանդալություն իրականացրած անձի կարծիքով ինքն այդ քայլին է դիմել, քանի որ, ըստ նրա, Լեոնիդ Ազգալդյանն է մեղավոր 2020 թվականին տեղի ունեցած 44-օրյա պատերազմի համար ։
Ծանոթագրություններ
Կատեգորիա:Երևանի հուշարձաններ Կատեգորիա:Տիգրան Արզումանյանի քանդակներ Կատեգորիա:Լեոնիդ Ազգալդյան
Էնթոնի Ջոշուա
2014 թվականից համալրել է BoxRec ամսագրի «Ծանրքաշային կարգում լավագույն 10 բռնցքամարտիկներ» ցուցակը։ 2016-2017 թվականներին գլխավորել է այդ ցուցակը ։ Լեննոքս Լյուիսից հետո հաջորդ բրիտանացի ծանրքաշայինը, ով Օլիմպիական խաղերում չեմպիոնական տիտղոսը նվաճելուց հետո դարձել է աշխարհի չեմպիոն։ Նրա կուռքը բռնցքամարտում Մուհամմեդ Ալին և Մայք Թայսոնն են, ընդհանուր մենամարտերում՝ Քոնոր ՄաքԳրեգորը ։
Կենսագրություն
Էնթոնի Ջոշուան ծնվել է 1989 թվականի հոկտեմբերի 15-ին Ուոթֆորդում ։ Մայրը՝ Էտա Օդուսանիին, նիգերիացի սոցիալական աշխատող էր, հայրը՝ Ռոբերտ Ջոշուան նիգերիական և իռլանդական արմատներ ունեցող բրիտանացի ։ Այսինքն Ջոշուան ուներ առավելապես նիգերական ծագում ։ Ունեցել է մեկ եղբայր (Ջեյկոբ) և երկու քույր (Լորետա և Ժանետ)։ Վաղ մանկությունը անց է կացրել Նիգերիայում։ Անգլիա է տեղափոխվել այն ժամանակ, երբ եկել էր դպրոց հաճախելու ժամանակը։ Դպրոցը ավարտելուց հետո վերադարձել է հայրենի Ուոթֆորդ և աշխատել աղյուսի գործարանում
Ապագա բռնցքամարտիկը իսկական մարզիկ էր։ Նա բարձր մակարդակով ֆուտբոլ էր խաղում, ուներ լավ արագություն (դպրոցական տարիներին 100 մ հեռավորությունը անցել է 11 վայրկյանում) ։
Սիրողական կարիերա
Բռնցքամարտով սկսել է զբաղվել 18 տարեկանում։ Սակայն կարճ ժամանակ անց գրանցել է մեծ հաջողություններ՝ հաղթելով տարբեր առաջնություններում։ Սկզբում բռնցքամարտում նրա գործերը այդքան էլ հարթ չէին ընթանում և մի ժամանակ նույնիսկ մտածում էր թողնել բռնցքամարտը։ Այդ որոշումից նրան հետ է պահել մարզիչը։
2008 թվականին հանդիպել է Դիլիան Ուայթի հետ։ Սիրողական բռնցքամարտում այդ մարտը Ուայթի առաջնաելույթն էր։ Դրանից առաջ նա զբաղվել էր քիքբոքսինգով։ Ուայթը մարտի ընթացքում կարողացել է նոկդաունի ենթարկել Ջոշուային և հաղթել միավորների առավելությամբ։
2009 թվականին ծանրքաշային կարգում նվաճել է Հարինգեյի գավաթ։
2010 թվականի մայիսին ծանրքաշային կարգում ABAE վարկածով դարձել է Անգլիայի առաջնության չեմպիոն։
2011 թվականին հանդիպել է Օլիմպիական խաղերի ապագա արծաթե մրցանակակիր Ջոզեֆ Ջոյսոնի հետ։ Ջոշուան հենց առաջին ռաունդում նոկաուտի է ենթարկել հակառակորդին։
2011 թվականին պաշտպանել է ABAE տիտղոսը և դուրս եկել Եվրոպայի առաջնության քառորդ եզրափակիչ։ Երրորդ ռաունդում պարտություն է կրել ռումինացի Միհայ Նիստորից։ Հետագայում Ջոշուան որպես պրոֆեսիոնալ բռնցքամարտիկ նշել է, որ այդ ժամանակ լավ ֆիզիկական վիճակում չի եղել, քանի որ նրան առաջնության մասին հայտնել էին դրանից 2 շաբաթ առաջ ։
2011 թվականին մասնակցել է Բաքվում կայացած աշխարհի առաջնությանը, որտեղ արժանացել է արծաթե մեդալի։ 1/8 եզրափակչում հաղթել է Մուհամեդ Արջաուին, քառորդ եզրափակչում՝ Ռոբերտո Կամարելեին, կիսաեզրափակչում՝ Էրիկ Պֆայֆերին։ Վերջինիս հետ մարտի առաջին ռաունդում Ջոշուան կոտրել է նրա քիթը, որից հետո մարտը դադարեցվել է։ Եզրափակչում հանդիպել է Մահոմեդրասուլ Մեջիդովի հետ։ Երկրորդ ռաունդում Մեջիդովը նոկդաունի է ենթարկել նրան։ Արդյունքում Մեջիդովը հաղթել է միավորների չնչին առավելությամբ (21-22)։ Որոշումը վիճարկելի էր։ Այնուամենայնիվ Ջոշուային հաջողվել է ապահովել որակավորումը 2012 թվականի Լոնդոնի Օլիմպիական խաղերում։
Մեջիդովի դեմ մարտից հետո Ջոշուայի մայրը, որը համաձայն չէր որդու բռնցքամարտիկ դառնալու որոշման հետ, դադարել է ներկա գտնվել նրա մարտերին ։
2012 թվականին մասնակցել է Լոնդոնի Օլիմպիական խաղերին, որտեղ 91 կգ քաշային կարգում հասել է մինչև եզրափակիչ։ 1/8 եզրափակչում հաղթել է Էրիսլանդի Սավոնին (17-16), քառորդ եզրափակչում՝ Չժան Չժիլեյին (15-11), կիսաեզրափակչում՝ Իվան Դըչկոյին (13-11)։ Եզրափակչում Ջոշուան և 2008 թվականի օլիմպիական չեմպիոն Ռոբերտոե Կամարելեն հավաքել էին հավասար 18 միավոր։ Սակայն դատավորների որոշմամբ հաղթող է ճանաչվել Ջոշուան։
Պրոֆեսիոնալ կարիերա
2013 թվականի հուլիսի 24-ից սկսել է հանդես գալ պրոֆեսիոնալ բռնցքամարտում և պայմանագիր կնքել Էդի Հիրնի հետ (Matchroom Sport)։ Առաջին մարտը պրոֆեսիոնալ ռինգում անց է կացրել 2013 թվականի հոկտեմբերի 5-ին՝ հանդիպելով Էմանուելե Լեոյի հետ։ Ջոշուան հակառակորդին նոկաուտի է ենթարկել առաջին ռաունդում։
Առաջին 6 մարտերը անց է կացրել քիչ հայտնի բռնցքամարտիկների հետ և հեշտությամբ հաղթանակներ տարել մրանց հանդեպ։
2014 թվականի հուլիսին հանդիպել է Բրիտանական միության էքս-չեմպիոն Մեթ Սքելթոնի հետ։ Երկրորդ ռաունդում Ջոշուան նոկդաունի է ենթարկել հակառակորդին։ Նա դժվարությամբ կարողացել է բարձրանալ 9 հաշվին։ Ջոշուան շարունակել է հարձակողական մարտ վարել, որի արդյունքում Սքելթոնը կրկին դժվար վիճակի մեջ է հայտնվել։ Տեսնելով, որ նա այլևս չի կարող շարունակել, մրցադատավորը կանգնեցրել է մարտը։
2014 թվականի հոկտեմբերի 11-ին Դենիս Բահտովի դեմ մարտից հետո նվաճել է WBC վարկածով չեմպիոնի ազատ տիտղոսը։
Առաջնաելույթը PPV-ում
2014 թվականի նոյեմբերի 22-ին հանդիպել է Մայքլ Սպրոտի հետ։ Այս մենամարտը կարևորվում էր նրանով, որ այն ցուցադրվել է հեռուստատեսությամբ։ Ջոշուան առաջին ռաունդում տեխնիկական նոկաուտի է ենթարկել հակառակորդին։
2015 թվականի ապրիլի 4-ին հանդիպել է Ջեյսոն Գավերնի հետ։ Ջոշուան իր հակառակորդին երկու անգամ նոկդաունի է ենթարկել 2-րդ և երկու անգամ 3-րդ ռաունդում։ Երրորդ ռաունդում Գավերնը նոկաուտի է ենթարկվել։
Մարտ Կևին Ջոնսոնի դեմ
2015 թվականի մայիսի 30-ին աշխարհի չեմպիոնի նախկին հավակնորդ, ամերիկացի Կևին Ջոնսոնի հետ։ Սկզբում մարտը պլանավորված էր հունվարի 31-ին, բայց Ջոշուան մեջքի վնասվածք էր ստացել և օրը տեղափոխվել էր։ Երկրորդ ռաունդում Ջոշուան նոկդաունի է ենթարկել Ջոնսոնին (իր կարիերայում 2-րդը)։ Նա բարձրացել է, բայց Ջոշուայի հարվածներից հետո կրկին ենթարկվել նոկդաունի։ Հնչել է գոնգի ձայնը։ Մրցադատավորը Ջոնսոնին հնարավորություն է տվել շարունակել մարտը։ 2-րդ ռաունդում Ջոշուան սկսել է մեծ թափով հարձակումներ իրականացնել դեպի հակառակորդը, որից հետո մրցադատավորը դադարեցրել է մարտը։ Սա եղել է Ջոնսոնի կարիերայի առաջին և միակ պարտությունը։ Այս մարտից հետո Ջոշուան WBC վարկանշային աղյուսակում բարձրացել է 2-րդ հորիզոնական։
Մարտ Գերի Կորնիշի դեմ
2015 թվականի սեպտեմբերի 12-ին մարտ էր նախատեսված Էնթոնի Ջոշուայի և Մարիուշ Վախի միջև։ Մարտը պետք է ունենար 12 ռաունդ։ Ամբողջովին պատրաստվելու համար Ջոշուան որոշել է հրաժարվել միջակա մարտերից և պատրաստվել որոշիչ ելույթին։ Սակայն բռնցքամարտիկների պրոմոուտերները չեն կարողացել ֆինանսական առումով մի հայտարարի գալ, և մարտը հետաձգվել է ։ Այդ օրը Ջոշուայի դեմ ռինգ է դուրս եկել մեկ ուրիշ շոտլանդացի բռնցքամարտիկ՝ Գերի Կորնիշը։ Արդեն առաջին ռաունդում Ջոշուան նոկաուտի է ենթարկել նրան։ Այս պարտությունը Կորնիշի համար եղել է առաջինը։ Ջոշուայի համար սա առաջին և միակ մարտն էր, որը շարունակվել է մինչև 12-րդ ռաունդ։
Մարտ Դիլիան Ուայթի դեմ
2015 թվականի դեկտեմբերի 12-ին Մեծ Բրիտանիայի և Բրիտանական միության չեմպիոնի տիտղոսի համար մարտ է տեղի ունեցել երկու անպարտելի բռնցքամարտիկներ Էնթոնի Ջոշուայի և քիքբոքսինգի Եվրոպայի չեմպիոն Դիլիան Ուայթի միջև։ Այս մարտը համարվել է ռևանշ երկու բռնցքամարտիկների համար, որովհետև նրանք հանդիպել էին սիրողական ռինգում, որտեղ հաղթող էր ճանաչվել Ուայթը։ Բռնցքամարտիկները հենց առաջին վայրկյաններից էլ սկսել են ակտիվ հարձակումներ իրականացնել և փոխանակվել հարվածներով։ Առաջին ռաունդի վերջում հարձակումից ոգևորված Ջոշուան Ուայթին հարվածել է գոնգի հնչելուց հետո։ Վերջինս փորձել է հետ գնալ և պատասխանել այդ հարվածին։ Դրա արդյունքում ակյուններում գտնվող բոլոր անձինք բարձրացել են ռինգ և կարող էր մասայական ծեծկռտուք սկսվել։ Սակայն հնարավոր է եղել խուսափել դրանից։ Երկրորդ ռաունդում Դիլիանը ձախ հուկ հարվածով կարողացել է ցնցել Ջոշուային։ Այդ հարվածից հետո նա սկսել է ավելի զգույշ մարտ վարել։ Չնայած այդ ամենի, բռնցքամարտիկները շարունակել են անընդհատ հարձակումներ իրականացնել միմյանց նկատմամբ։ Մարտի գագաթնակետը 7-րդ ռաունդն էր։ Ջոշուային հաջողվել է ուժեղ աջ կողային հարված հասցնել մրցակցի քներակին, որից հետո աջ ապերկոտ հարվածով եզրափակել է մարտը։ Դրանից հետո Ուայթը հայտնվել է ռինգի հատակին և երկար ժամանակ չի կարողացել բարձրանալ։ Սա եղել է պրոֆեսիոնալ կարիերայում նրա առաջին պարտությունը։ Մարտից հետո Ջոշուան հայտարարել է, որ Ուայթի դեմ պատրաստ է ռևանշի ։
Մայլո Վենտիմիլյա
Մայլո Էնթոնի Վենտիմիլյա (Milo Anthony Ventimiglia,  ), ամերիկացի դերասան։ Ճանաչման է հասել «Հերոսները» հեռուստասերիալում (2006-2010) Պիտեր Պետրելլիի, «Սա մենք ենք» հեռուստասերիալում (2016-մեր օրեր) Ջեք Փիրսնի դերերով, ինչպես նաև խաղացել է Ռոբերտ Բալբոայի դերը «Ռոկկի» շարքի երկու ֆիլմերում՝ «Ռոկկի Բալբոա» (2006) և «Կրիդ 2» (2018)։
Էնթոնի Ջոշուա
Չեմպիոնական մարտ Չարլզ Մարտինի դեմ
2016 թվականի ապրիլի 9-ին Լոնդոնում հանդիպել է IBF վարկածով աշխարհի չեմպիոն Չարլզ Մարտինի հետ։ Դա եղել է Մարտինի չեմպիոնական տիտղոսի առաջին պաշտպանությունը։ Հենց առաջին ռաունդից Ջոշուան հեռավորության վրա աջ հարվածներ է հասցրել հակառակորդին։ Երկրորդ ռաունդում Ջոշուան աջ կրոս հարվածով նոկդաունի է ենթարկել Մարտինին։ Նա բարձրացել է 9 հաշվին։ Ջոշուան միանգամից հարձակման է անցել և աջ կրոս հարվածից հետո Չարլզը կրկին հայտնվել է ռինգի հատակին։ Բարձրացել է 10 հաշվին։ Սակայն մրցադատավորը կանգնեցրել է մարտը։ Ջոշուան դարձել է IBF վարկածով աշխարհի նոր չեմպիոն։
Մարտը առաջարկել է Մարտինի թիմը։ Մինչ այդ նա ոչ մի պարտություն չէր գրանցել։ Ավելի ուշ Ջոշուայի պրոմոուտեր Էդի Հիրնը հայտարարել է, որ Մարտինի հետ կնքել է գործարք՝ նրան վճարելով մի ամբողջ կարողություն ։
Մայլո Վենտիմիլյա
Կյանք և գործունեություն
Կոնսերվատորիան ավարտելուց հետո ընդունվել է Լոս Անջելեսի կալիֆոռնյան համալսարան և դեր է ստացել «Արքայազնը Բել Էյրից» սերիալում։ «CSI» և «Սաբրինա» սերիալներում, «Massholes» ու «Sheer Bliss» ֆիլմերում մի քանի փոքր դերերից հետո նա կարիերայում մեծ վերելք է ունեցել՝ «Գիլմոր աղջիկներ» սերիալում ստանալով գլխավոր դերերից մեկը։ Այ դերը դրական արձագանքների է արժանացրել դերասանին։
Էնթոնի Ջոշուա
Չեմպիոնական մարտ Չարլզ Մարտինի դեմ
Այդ ժամանակ աշխարհի գործող չեմպիոն Թայսոն Ֆյուրին 1000 ֆունտ խաղադրույք է կատարել Մարտինի նոկաուտով հաղթելու վրա և պարտվել ։
Այդ մարտից կարճ ժամանակ անց Ջոշուան պայմանագիր է կնքել ամերիկյան «Showtime» հեռուստաալիքի հետ ։
Մայլո Վենտիմիլյա
Կյանք և գործունեություն
Վենտիմիլյան նկահանվել է նաև «Ողջ մնալ», «Ռոկկի Բալբոա» ֆիլմերում, իսկ 2008 թվականին Ալիսա Միլանոյի հետ «Պաթոլոգիա» սարսափ ֆիլմում։ 2007 թվականին նկարահանվել է Ֆերգիի «Big Girls Don’t Cry» երգի տեսահոլովակում։ Նրան կարելի է տեսնել նաև Պրիյանկա Չոպրայի «I Can’t Make You Love Me» տեսահոլովակում։
Զբաղվում է պրոդյուսերությամբ։
Էնթոնի Ջոշուա
Չեմպիոնական մարտ Չարլզ Մարտինի դեմ
IBF վարկածով աշխարհի չեմպիոնի տիտղոսը նվաճելուց հետո Ջոշուան շարունակել է պարապմունքները՝ ամեն օր մարզասրահում անցկացնելով 13 ժամ ։
Մարտ Դոմինիկ Բրիզիլի դեմ
2016 թվականի հունիսի 25-ին Լոնդոնում հանդիպել է ամերիկացի անպարտելի բռնցքամարտիկ Դոմինիկ Բրիզիլին։ Դա եղել է չեմպիոնի տիտղոսի նրա առաջին պաշտպանությունը։ Բրիզիլը մարտից առաջ հայտարարել է, որ կնվաճի չեմպիոնի տիտղոսը։ Մարտի հենց առաջին ռաունդում Ջոշուան զգալի առավելության է հասել հակառակորդի նկատմամբ։ Բրիզիլը ամբողջ մարտում ուշացել է և չի կարողացել դիմակայել Ջոշուայի արագությանը։ Մարտի երկրորդ կեսում Բրիզիլը նույնպես մի քանի ճշգրիտ հարձակումներ է իրականացրել։ Սակայն 7-րդ ռաունդի սկզբում հայտնվել է ռինգի հատակին։ Նա բարձրացել է, բայց ևս մեկ նոկդաունից հետո մրցադատավորը կանգնեցրել է մարտը։
Մայլո Վենտիմիլյա
Կյանք և գործունեություն
2014 թվականին Վենտիմիլյան ստացել է ABC-ի «Շշուկներ» հեռուստասերիալի գլխավոր դերերից մեկը, խաղացել է Լիլի Ռեյբի հետ ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի հեռուստատեսային դերասաններ Կատեգորիա:Բուսակերներ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Ամերիկացի ռեժիսորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի տղամարդ կինոդերասաններ
Էնթոնի Ջոշուա
Մարտ Վլադիմիր Կլիչկոյի դեմ
2017 թվականի ապրիլի 29-ին Լոնդոնի Ուեմբլի մարզադաշտում չեմպիոնական մարտ է տեղի ունեցել Էնթոնի Ջոշուայի և նախկին չեմպիոնի Վլադիմիր Կլիչկոյի միջև։ Մարտը տեղի է ունեցել IBF (Ջոշուայի կողմից տիտղոսի պաշտպանություն), WBA և IBO (ազատ տիտղոսներ) վարկածով չեմպիոնական տիտղոսների համար։ Այս մարտին պատրաստվելու համար Ջոշուային օգնել են իր ընկերներ Մարիուշ Վախը, Լոուրենս Օկոլին, Ժոզեֆ Ջոյսը և Ֆրեյզեր Քլարկը։
Չնայած Վլադմիր Կլիչկոյի վերջին մարտից հետո երկար ժամանակ էր անցել, բայց նա գտնվել է լավ ֆիզիկական մարզավիճակում։ Առաջին ռաունդում Կլիչկոն իրականացրել է ջեբ հարվածներ և գործնականում չի օգտագործել աջ ձեռքը։ Հիմնականում աշխատել է իրանի պաշտպանության վրա։ Ջոշուան իր մրցակցի հետ ծանոթանալուց հետո սկսել է հարձակվել աջից։ Առաջին ռաունդի արդյունքում մրցադատավորները առավելություն են տվել Ջոշուային։ Երկրորդ ռաունդի սկզբում Վլադիմիրը հարձակվել է, բայց աստիճանաբար մարտի թափը կոտրվել է։ Բրիտանացին փորձել է կրյուկ հարվածներ հասցնել իր հակառակորդին, բայց ռաունդը ավարտվել է Կլիչկոյի օգտին։ 3-րդ ռաունդում հարձակման է անցել Ջոշուան, որի միակ նպատակը հակառակորդին ապերկոտ հարված հասցնելն էր։ Նա աջ ուղիղ հարված է հասցրել Կլիչկոյին, բայց դա որևէ լուրջ արդյունք չի ունեցել։ Այդպիսի մի հաջողոթյուն էլ Վլադիմիր Կլիչկոն է գրանցել։ Սակայն ռաունդի հաղթողը եղել է բրիտանացին։ 5-րդ ռաունդում մարտի ռիթմիկությունը ընկել է, որովհետև Ջոշուան միանգամից հարձակման է անցել և նոկդաունի ենթարկել Կլիչկոյին։ Վերջինս հասկացել է, որ մարտը ձգել այլևս պետք չէ և անցել է պատասխան հարվածի։ Դա իր արդյունքն է տվել։ Ջոշուան նույնպես երկու անգամ հայտնվել է ծանր վիճակում, բայց կարողացել է ոտքի կանգնել և շարունակել մարտը։ Երկու բռնցքամարտիկներն էլ արդեն հոգնել էին մարտից։ 6-րդ ռաունդում Կլիչկոն աջ ուղիղ հարվածով ծանր նոկդաունի է ենթարկել Ջոշուային։ Նա բարձրացել է։ 7-8-րդ ռաունդներում երկու բռնցքամարտիկները հանգստացել են, բայց առավելությունը Կլիչկոյի կողմն է եղել։ 9-րդ ռաունդում Ջոշուան ակտիվորեն սկսել է հարձակվել և հաշիվը հավասարեցնել մի քանի լավ հարվածների շնորհիվ։ 11-րդ ռաունդում Ջոշուան կրկին հարձակման է անցել և հակառակորդին ապերկոտ հարված հասցնելով՝ նրան նոկդաունի ենթարկել։ Կլիչկոն բարձրացել է, բայց մարտը սկսելուց մի քանի վայրկյան անց նորից ընկել։ Դժվարությամբ բարձրանալուց հետո նա հայտնվել է Ջոշուայի հարվածների տարափի տակ։ Մրցադատավորը կանգնեցրել է մարտը, որովհետև Կլիչկոն այլևս չի կարողացել որևէ դիմադրություն ցուցաբերել։ Մարտի կանգնեցման ժամանակ դատավորների մոտ առավելությունը Ջոշուայինն է եղել։ Այդ մարտից հետո Վլադիմիր Կլիչկոն հեռացել է բռնցքամարտից։ Մարտը արժանացել է «Տարվա մարտ» տիղոսին։
Մարտ Կառլոս Տակամի դեմ
Վլադիմիր Կլիչկոյի դեմ մարտից հետո IBF-ի որոշմամբ տիտղոսի պաշտպանության համար պետք է հանդիպեր Կուբրատ Պուլևի հետ։ Սակայն Ջոշուան նախընտրել է ռևանշ ունենալ Վլադիմիր Կլիչկոյի հետ։ IBF-ը համաձայնել է աջակցել նրան, բայց 2017 թվականի օգոստոսի 3-ին Վլադիմիր Կլիչկոն հայտարարել է բռնցքամարտիկի կարիերայի ավարտի մասին։ Դրանից հետո հաստատվել է Պուլևի դեմ մարտը։ Մարտից առաջ Պուլևը վնասվածք է ստացել։ Տիտղոսի պաշտպանության համար որոշվել է հանդիպում իրականացնել Կառլոս Տակամի հետ։ Մարտը տեղի է ունեցել Քարդիֆի Միլենիում մարզադաշտում։
Ամբողջ մարտի ընթացքում առավելությունը եղել է Ջոշուայի կողմը։ 4-րդ ռաունդում նա նոկդաունի է ենթարկել Տակամին։ Վերջինս կարողացել է դիմադրել և պարբերաբար հակագրող իրականացնել։ 10-րդ ռաունդում Ջոշուան հարվածների շարք է իրականացրել Տակամի գլխին։ Մրցադատավորը կանգնեցրել է մարտը։ Տակամը չի համաձայնվել մրցադատավորի որոշմանը։ Մինչև օրս էլ այն համարվում է վիճելի։ Շատերը, այդ թվում նաև Ջոշուան, համարել են, որ մարտը վաղաժամ է կանգնեցվել։ Նա նաև նշել է, որ այդ մարտը այլ կերպ է պատկերացրել, այլ ոճի մեջ։ Սա Ջոշուայի անընդմեջ 20-րդ մարտն էր, որը ավատվել էր նոկաուտով։ Այս արդյունքով նա առաջ է անցել Մայք Թայսոնից։ Վերջինս ունեցել է նոկաուտով 19 անըդնմեջ հաղթանակ։
Մարտ Ժոզեֆ Պարկերի դեմ
2018 թվականի մարտի 31-ին դատավորների միաձայն որոշմամբ հաղթել է Ժոզեֆ Պարկերին (24-0, 18 КО) և նվաճել WBO վարկածով չեմպիոնի տիտղոսը։ Այդպես նա ծանրքաշային կարգում նվաճել է աշխարհի չեմպիոնի ևս մեկ տիտղոս և աշխարհի չեմպիոնական գոտիների քանակով հավասարվել Գենադի Գոլովկինին ։ Աշխարհի բացարձակ չեմպիոնի տիտղոսը նվաճելու համար Ջոշուային պակասել է միայն WBC վարկածով չեմպիոնական գոտին, որը մինչև 2020 թվականի փետրվարը պատկանել է ամերիկացի բռնցքամարտիկ Դեոնտեյ Ուայլդերին (40-0-1, 39 КО)։
Մարդաչափական տվյալներ
Էնթոնի Ջոշուան աջլիկ է ։
Անձնական կյանք
2014 թվականի հուլիսին իր հարցազրույցներից մեկի ժամանակ Մուհամմեդ Ալիին, Մայք Թայսոնին, Լարի Հոլմսին, Լեննոքս Լյուիսին և Էվանդեր Հոլիֆիլդին անվանել է ծանրքաշային կարգում բոլոր ժամանակների լավագույն բռնցքամարտիկներ ։ Ամուսնացել է պարի ուսուցչուհի Նիկոլե Օշբոուրնի հետ։ 2015 թվականին ծնվել է նրանց որդին՝ Ջոզեֆը ։
Խնդիրներ օրենքի հետ
2011 թվականին դատապարտվել է վաճառքի նպատակով մարիխուանա պահելու համար։ Բռնցքամարտիկը ընդունել է իր մեղքը և պայմանականորեն ազատ արձակվել։ Պատժվել է միայն 100 ժամյան հասարակական աշխատանքով   ։
Արտաքին հղումներ
Կատեգորիա:2012 թվականի Ամառային օլիմպիական խաղերի մեդալակիրներ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա: Անգլիացի բռնցքամարտիկներ
Արցախի ֆիզիկաաշխարհագրական շրջան
Արցախի ֆիզիկաաշխարհագրական շրջան, Հայկական լեռնաշխարհի արևելքում՝ Կուրի և Արաքսի հովիտների միջև։ Հյուսիս-արևմուտքում ընդգրկում է Քարվաճառի, հարավ-արևմուտքում՝ Քաշաթաղի ենթաշրջանները։ Մակերևույթն արևմուտքում լեռնային է, ձգվում են Փոքր Կովկասի արտաքին շարի հարավարևելյան հատվածի լեռնաշղթաները, հյուսիսում Մռավի լեռնաշղթան է, որը, աստիճանաբար ցածրանալով, արևելքում ձուլվում է Դարաբաղյան հարթավայրին (բարձր.՝ 200-400 մ), վերջինս ձևավորվել է Թարթառ, Խաչեն, Կարկառ գետերի և Արաքսի մի շարք վտակների արտաբերման նյութերի կուտակումներից։
Ռելիեֆ
Լեռնաշղթայի լանջերը զառիթափ են՝ մասնատված խոր հովիտներով, գերիշխում են ժայռոտ լերկ կատարները, քարացրոնները, սողանքները։ Միջին բարձրություններն անտառապատ են։ Շրջանի կենտրոնով, գրեթե միջօրեականի ուղղությամբ, ձգվում է Արցախի լեռնաշղթան, որի ամենաբարձր տեղամասը Կուսանաց լեռնաշղթան է՝ համանուն գագաթով (2832 մ)։ Արցախի լեռնաշղթան ունի անհամաչափ կառուցվածք, արևելյան լանջերը մեղմաթեք են և երկար, դեպի արևելք տարածվում են մի շարք անտառապատ լեռնաճյուղեր։ Այստեղ է Շուշիի սարավանդը, որն ունի նեղ լեզվակի տեսք և գահավեժ իջնում է հարևան հովիտները։ Արցախի ամենացածր կետը Սև ջրի հովիտն է (112 մ, Մարտունու շրջան), ամենաբարձրը՝ Արիության լեռը (3724 մ)։ Ռելիեֆի բնորոշ ձևերից են նաև լճային, գետային հեղեղաբերուկային նստվածքներով լցված միջլեռնային գոգավորությունները (Քարվաճառի, Հաթերքի, Խաչենի, Ստեփանակերտի, Խոնաշենի, Վարանդայի և այլն)։ Արևմուտքում Սյունիքի բարձրավանդակն է (Դալի, 3616 մ)։ Կան մատչելի լեռնանցքներ՝ Բադարայի, Լիսագորի (Ճաղատսարի, 2080 մ), վերջինով անցնում է Գորիս-Ստեփանակերտ ավտոխճուղին։ Լեռներին հատուկ է միաթեք կառուցվածքը (հյուսիս-արևմուտքից հարավ-արևելք), միջին բարձրության գոտիներին՝ հարթեցված մակերևույթները, որոնք ռելիեֆին տալիս են աստիճանաձև տեսք։
Պաշարներ
Երկրաբանական կառուցվածքի ձևավորումը սկսվել է վերին կավճից։ Բնորոշ են հրաբխածին, նստվածքահրաբխածին, նստվածք ապարները։ Լայն տարածում ունեն յուրայի հրաբխածին ապարները, որոնք ներկայացված են պորֆիրիտներով, տուֆիտներով, տուֆափշրաքարերով և ավազի, թերթաքարերի ու կավերի շերտերով։ Թարթառի վերին և Հագարիի աջափնյա ավազանում հիմնականում նեոգենի և անթրուկոգենի հրաբխային ապարներն են՝ բազալտներ, անդեգիտաբազալտներ, իսկ Փոքր Կովկասի նախալեռների երկայնքով տարածված են անթրոպոգենի ցամաք, նստվածքները։ Զարգացած են սողանքային, կարստային երևույթները, հայտնի է հնադարյան Ազոխի քարայրը։ Օգտակար հանածոներից կան պղինձ, ոսկի, բազմամետաղներ, մարմար, պեմզա, գիպս, ասբեստ, բարիտ, կրաքար, կավ և այլն։ Ստեփանակերտի և Շուշիի շրջակայքում տարածված են հիդրոկարբոնատային, քլոր-սուլֆատային հանք, աղբյուրները՝ 20-40 °C ջերմաստիճանով (Թթուջուր, Չարեքտար, Տումի և այլն)։
Կլիմա
Կլիման բարեխառն է, մեղմ, լավ արտահայտված վերընթաց գոտիականությամբ։ Արևափայլքի տարեկան միջին տևողությունը 1700-ից (գոգավորություններ) 2300 ժ (նախալեռներ) է։ Ձմեռը խիստ չէ, ցածրադիր մասերում ձնածածկույթ գրեթե չի ձևավորվում, սակայն ըստ բարձրության, ձմռան տևողությունը երկարում է։ Հարթավայրերում և նախալեռներում տարեկան միջին ջերմաստիճանը 12-16 °C է, միջին լեռնային շրջաններում՝ 6-8 °C, լեռնային շրջաններում՝ 2-4 °C, 3000 մ-ից բարձր.՝ 0 °C-ից ցածր։ Նվազագույն ջերմաստիճանը -27 °C է. առավելագույնը՝ 40, 2 °C: Տարեկան տեղումները ցածրադիր մասերում 250-300 մմ են, բարձրադիրում՝ 800-1000 մմ առավելագույնը՝ գարնանը, նվազագույնը՝ ձմռանը։
Ջրագրություն
Գետային ցանցը պատկանում է Կուր (75%) և Արաքս գետերի ավազաններին։ Այստեղ հաշվվում է 2639 գետ ու գետակ, որոնց ընդհանուր երկարությունը 8395 կմ է։ Գետերը հիմնականում սկիզբ են առնում բարձր լեռնաշղթաներից, ունեն մեծ անկում։ Կուրի ավազանի խոշոր վտակներից են Թարթառը, Հևջան, Խաչենը, Կարկառը, Խոնաշենը, Արաքսի ավազանի վտակներից՝ Հագարին, Վարանդան, Իշխանագետը։ Արցախի տնտեսական զարգացման համար ջրային պաշարների դերն անգնահատելի է, սեփական վառելիքաէներգետիկ պաշարների բացակայության պայմաններում ջուրը միակ էներգետիկ պաշարն է։ Տարածքը գտնվում է չորային շրջանում, մշակաբույսերի ոռոգումը խիստ անհրաժեշտություն է։ Թարթառ գետի ռեժիմը կարգավորելու և ջրերն արդյունավետ օգտագործելու համար կառուցվել է Սարսանգի ջրամբարը, որի ջրերն օգտագործվում են ոռոգման և ջրաէներգետիկ նպատակներով։
Հողեր
Լանդշաֆտային գոտիները նույնպես կախված են բացարձակ բարձրությունների տատանումներից։ Մինչև 400-500 մ բարձրները տիրապետում են կիսաանապատային գորշ և մոխրահողերը՝ ծածկված օշինդրային բուսականությամբ (Դարաբաղյան և Միլի հարթավայրեր), շատ են նաև ճահճային տարածքները։ Կիսաանապատային տարածքները ոռոգվում են Վերին Դարաբաղյան ջրանցքի ջրերով։
Բուսականություն
Կիսաանապատներից վեր՝ շագանակագույն հողերի վրա, տարածվում են չոր տափաստանները՝ ծածկված չորասեր հացազգիներով, թփուտային ֆրիգանոիդ բուսականությամբ, ավելի վեր (1500-2300 մ) անտառն է՝ ստորին հատվածում՝ դարչնագույն, վերինում՝ գորշ հողերի վրա։ Հողերը ճմապատված են, ունեն բարձր ներծծանցման հատկություն, տիրապետող են կաղնին, բոխին, հաճարենին, թխկին, լորենին, հացենին և բազմաթիվ պտղատուներ՝ ընկուզենի, հոնենի, զկեռենի և այլն։ Անտառային գոտուց վեր լեռնամարգագետնային լանդշաֆտն է։
Ճարտարապետական հուշարձաններ
Բազմաթիվ են պատմաճարտարապետական հուշարձանները։ Հանրահայտ են Ամարասը, Գանձասարը, Դադիվանքը, Շուշիի Ղազանչեցոց եկեղեցին, բազմաթիվ այլ կառույցներ ու միջնադարյան հարյուրավոր խաչքարեր, որոնք լուռ վկայությունն են այն բանի, որ Արցախն անընդմեջ բնակեցված է եղել հայերով։ Շրջանի շռայլ բնությունը տալիս է բոլոր նախադրյալները բարձրորակ առողջարաններ, հանգստյան տներ և տուրիստական հանգրվաններ հիմնելու համար։
Ինքնաթիռների ցանկ (E-H)
Ինքնաթիռների ցանկ՝ ըստ արտադրողների
Hughes Aircraft
Ինքնաթիռների ցանկ
A-B C-D E-H I-M N-S T-Z
Կատեգորիա:Ինքնաթիռների ցանկ
Ծանրամարտի Եվրոպայի առաջնություն 2023
Ծանրամարտի Եվրոպայի 2023 թվականի առաջնություն, ծանրամարտի մրցումներ, որոնք տեղի են ունեցել Երևանում, 2023 թվականի ապրիլի 15-23-ը  ։
Մեդալային հաշվարկ
Հաշվարկված են Մեծ (երկամարտի արդյունք) մեդալները
Մասնակից երկրներ
39 երկրից մրցաշարին մասնակցում են 314 մասնակից՝ 147 տղամարդ և 172 կին։ Ադրբեջանի 4 մասնակից լքել են մրցաշարը։
Լավագույններ
Մրցաշարի արդյունքներով լավագույն տղամարդ ծանրամարտիկ է դարձել 89 կգ քաշային կարգում ոսկե մեդալ նվաճած Կառլոս Նասարը (Բուլղարիա)։ Կանանց պայքարում հաղթել է ուկրաինուհի Կամիլա Կոնոտոպը (59 կգ քաշային կարգ) ։
Միջադեպեր
Ծանրամարտի միջազգային ֆեդերացիայի որոշմամբ Ռուսաստանն ու Բելառուսը չեն մասնակցում առաջնությանը, Ուկրաինա Ռուսաստանի ներխուժման պատճառով։
Սան Մարտինո ալ Տալիամենտո
Սան Մարտինո ալ Տալիամենտո  (San Martino al Tagliamento), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Ծանրամարտի Եվրոպայի առաջնություն 2023
Արտաքին հղումներ
Կատեգորիա:Ծանրամարտի Եվրոպայի առաջնություններ Կատեգորիա:Ծանրամարտը Հայաստանում Կատեգորիա:2023 սպորտում Կատեգորիա:2023 Հայաստանում Կատեգորիա:Սպորտը Երևանում
Սան Մարտինո ալ Տալիամենտո
Բնակչությունը կազմում է 1498 մարդ 2008 թվականի մարդահամարի տվյալների, բնակչության խտություն՝ 79 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 33098։ Հեռախոսային կոդ՝ 0434։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Կանտուծիլի
Կանտուծիլի (ծննդյան և մահվան թվականներն անհայտ են), Խեթական թագավության զորքի գլխավոր հրամանատար Թութհալիաս Գ-ի (շուրջ մ.թ.ա. 1400-մ.թ.ա. 1380) կառավարման ժամանակ։ Մասնակցել է Թութհալիաս Գ-ի դեպի Հայասա կատարված արշավանքներին։